b'\n_START_ARTICLE_\nAnf\xc3\xb8rselstegn\n_START_SECTION_\nNorsk\n_START_PARAGRAPH_\nAnf\xc3\xb8rselstegn brukes for \xc3\xa5 markere og sitere utdrag fra andre tekster og utenlandske ord i norsk tekst, samt ved uttrykk som ikke f\xc3\xb8lger normen, bryter med skrivestilen eller som brukes p\xc3\xa5 en uvanlig m\xc3\xa5te (alternativt til kursiv). Ved sitat kan ogs\xc3\xa5 anf\xc3\xb8rselstegn brukes alternativt til tankestrek._NEWLINE_I norsk typografi brukes fortrinnsvis sjevroner og de betraktes vanligvis som \xc2\xabden riktige siteringsm\xc3\xa5ten\xc2\xbb av utdannede typografer og de fleste lesere (doble vinkler: \xc2\xab\xc2\xa0og\xc2\xa0\xc2\xbb), selv om det ikke er noen regel som er blitt p\xc3\xa5budt av de norske \xc2\xabspr\xc3\xa5kmyndighetene\xc2\xbb. P\xc3\xa5 skrivemaskiner var bare varianten "sitat" (med symbolet for tomme/inch) tilgjengelig._NEWLINE_I tidligere versjoner av Microsoft Office-programmene, der norsk stavekontroll er valgt, ble tegnene " og \' byttet ut med avrundede, henholdsvis \xe2\x80\x9d og \xe2\x80\x99. I nyere utgaver er blir tegnet " byttet ut med sjevroner (\xc2\xab\xc2\xa0og\xc2\xa0\xc2\xbb).'